b'\n_START_ARTICLE_\nZarinsk\n_START_PARAGRAPH_\nZarinsk (ven. \xd0\x97\xd0\xb0\xd1\x80\xd0\xb8\xcc\x81\xd0\xbd\xd1\x81\xd0\xba) on kaupunki Altain aluepiiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Obin sivujoen T\xc5\xa1umy\xc5\xa1in varrella 99 kilometri\xc3\xa4 Barnaulista it\xc3\xa4\xc3\xa4n. Kaupunki on Zarinskin piirin keskus. Sen kautta kulkee Barnaulin ja Novokuznetskin v\xc3\xa4linen rautatie. Asukkaita on 49\xc2\xa0700 henke\xc3\xa4 (vuonna 2008)._NEWLINE_Kaupunki on perustettu vuonna 1979, jolloin Zarinskajan asemataajama ja piirikeskus Sorokino yhdistettiin. Suurin tuotantolaitos on koksinvalmistaja \xe2\x80\x9dAltai-koks\xe2\x80\x9d. Zarinskissa on my\xc3\xb6s rakennus- ja elintarviketeollisuutta.'